**ΕΡΩΤΗΜΑΤΟΛΟΓΙΟ**

Ο ερευνητής για να συγκεντρώσει δεδομένα μία μέθοδος είναι η δημιουργία ερωτηματολογίου. Πρόκειται για έντυπο που περιέχει ερωτήσεις τις οποίες γραπτά απαντά ο ερωτώμενος. Αποτελεί εργασία καθοριστικής σημασίας για την επιτυχία της έρευνας. Είναι αδύνατον να εξαχθούν σωστά συμπεράσματα αν ληφθούν απαντήσεις από ερωτηματολόγιο με ασαφείς ερωτήσεις.

ΟΙ ΕΡΩΤΗΣΕΙΣ

Οι ερωτήσεις είναι σύντομες και σαφείς, ώστε το περιεχόμενό τους να γίνεται κατανοητό και να μην δημιουργούνται αμφιβολίες στους ερωτώμενους. Αν χρειαστεί σε βασικές έννοιες ή ορισμούς να δίνονται επεξηγήσεις.

Σαφείς και σύντομες είναι και οι οδηγίες για τον τρόπο συμπλήρωσης των ερωτημάτων

Το όριο των 20 ερωτήσεων είναι επαρκές για ένα αποτελεσματικό ερωτηματολόγιο. Η επέκταση σε μεγάλο αριθμό ερωτήσεων κουράζει.

Τα συγγενή ερωτήματα, που αναφέρονται στο ίδιο θέμα, να εμφανίζονται ομαδοποιημένα, ώστε η σκέψη και η μνήμη του ερωτώμενου να κατευθύνεται ευκολότερα στις σωστές απαντήσεις.

 Η σειρά των ερωτήσεων είναι σημαντική. Οι ερωτήσεις στοιχείων ταυτότητας (φύλλο, ηλικία) μπαίνουν στην αρχή, ώστε η πρώτη εντύπωση να είναι θετική. Οι εύκολες ερωτήσεις γίνονται στην αρχή, είναι κατάλληλες να ευαισθητοποιήσουν και να προκαλέσουν ενδιαφέρον στον ερωτώμενο. Οι δύσκολες ερωτήσεις στο τέλος οπότε είναι δύσκολο να αρνηθεί να απαντήσει.

 Υπάρχουν και τα ερωτήματα ελέγχου για να εξεταστεί η ειλικρίνεια των απαντήσεων σε βασικές ερωτήσεις.

ΤΥΠΟΙ ΕΡΩΤΗΣΕΩΝ

1. Ανοιχτές Ερωτήσεις

 Ο ερωτώμενος εκφράζει την άποψή του για το θέμα που ερωτάται.

Παράδειγμα

 Ποια η γνώμη σας για το περιεχόμενο του σχολικού κανονισμού;

……………………………………………………………………………………………………………………………………………………………………………………………………………………………………………………..

………………………………………………………………………………………………………………………..

2. Κλειστές Ερωτήσεις

Α. Διχοτομικές ερωτήσεις

Επιλέγεται μία από τις δύο απαντήσεις.

Παράδειγμα

Έχετε δανειστεί βιβλίο από την σχολική βιβλιοθήκη;

* Ναι
* Όχι

Β. Ερωτήσεις Βαθμονόμησης

Επιλέγεται μία από τις υπάρχουσες αξιολογήσεις.

Παράδειγμα

Το διαδίκτυο είναι σημαντικό μέσο αναζήτησης πληροφοριών;

* Καθόλου
* Ελάχιστα
* Μέτρια
* Αρκετά
* Πάρα πολύ

Γ. Ερωτήσεις Κατάταξης

Οι απαντήσεις αξιολογούνται με σειρά προτεραιότητας, ξεκινώντας από την σημαντικότερη

Παράδειγμα

Ποιοι είναι οι λόγοι για τους οποίους ψηφίζεις ένα συμμαθητή σου στις εκλογές; (γράφεις 1 για τον πρώτο λόγο, 2 για τον δεύτερο κλπ)

* Φίλος
* Δυναμικός
* Ειλικρινής
* Ικανός
* Από την ίδια τάξη
* Από το ίδιο τμήμα
* Άλλος λόγος ………………………………………………………………………………………

Δ. Ερωτήσεις πολλαπλής επιλογής

Επιλέγονται περισσότερες από μία απαντήσεις. Συνήθως βάζουν όριο επιλογών.

Παράδειγμα

Να προσδιοριστούν οι λόγοι της άθλησης με το ποδόσφαιρο: (επιλέξτε μέχρι 3 απαντήσεις)

* Δημοφιλές
* Ομαδικό
* Το γήπεδο είναι στην γειτονιά μου
* Ασχολείται και η παρέα μου
* Σωματική άσκηση